Г.Тукай истәлегенә

Ятимлектә үтте балачагың,

Авыр булды синең язмышың.

“Истә калганнар”дан укып беләм

Ятим Габдулланың тормышын.

Кышкы салкыннарда куып чыгардылар,

Аякларың калды ябышып.

Аямады сине ачы язмыш-

Кемгә төшәр сабый каргышы?

Кыска булды синең гомеркәең,

Яшьли киттең якты дөньядан.

Шигырьләрең белән яшисең син,

Китә алмадың безнең арадан.

“Эшкә өндәү”, “Шүрәле”ләр белән

Сабый чакларыма мин кайтам.

Хыялымда җигеп пар атларны

Туган Кырлаеңа юл тотам.

Йолдыз булып балкыдың да, сүндең,

Кыска булды синең гомерең...

Үзең үлсәң, мең яшәрлек булып,

Калды синең күпме шигырең.

Бик күп еллар үтеп китсә дә,

Яшисең син безнең арада.

Һәр ел саен матур язлар килгәч,

Хатирәләр кабат яңара.

 Сәлимуллина Гөлфинә,

 Апас районы Борнаш урта гомуми белем бирү мәктәбенең

 башлангыч сыйныфлар укытучысы.